Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 18/2003. (VI. 20.) OM rendelethez
Paragraph Index: 692

6. Az ismeretek ellenõrzési rendszere Az ellenõrzési rendszer az intézményi tantervben elõírt kritériumjellegû követelményként szereplõ aláírások, gyakorlati jegyek megszerzésébõl, a vizsgák (beszámolók, kollokviumok, szigorlatok), valamint a szakmai gyakorlatok teljesítésébõl, a szakdolgozat elkészítésébõl és a záróvizsga letételébõl tevõdik össze. 6.1. Kötelezõ szigorlati tárgyak: — szarvasmarha-tenyésztés, — szarvasmarha-takarmányozás. 6.2. A szakdolgozat A szakdolgozat a szarvasmarha-tenyésztés témakörében önálló kutatás-fejlesztés alapján elkészített írásbeli munka, amely tanúsítja, hogy a hallgató tanulmányaira és a szakirodalomra támaszkodva képes az adott téma feldolgozására, valamint a saját vizsgálatokból származó eredmények szakszerû bemutatására. A szakdolgozathoz rendelt kreditek száma: 10 kreditpont. 6.3. A záróvizsga 6.3.1. A záróvizsgára bocsátás feltételei: — a tantervben elõírt valamennyi tanulmányi és vizsgakötelezettség teljesítése, — a szakdolgozat benyújtása és a bíráló által történõ elfogadása. 6.3.2. A záróvizsga részei: — a szakdolgozat megvédése, — komplex szóbeli záróvizsga a szarvasmarha-tenyésztés ismeretkörébõl. 6.3.3. A záróvizsga eredménye A szakdolgozatra és védésére adott egy érdemjegy és a komplex vizsgára adott érdemjegy számtani átlaga, egész jegyre kerekítve. XXII. A takarmányozási és takarmánygazdálkodási szakirányú továbbképzési szak

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes